Publication: Magyar Közlöny
Issue: MK-2008-23 (Year: 2008, Number: 23)
Era: 2004-2010
Section: a 16/2008. (II. 15.) FVM–SZMM együttes rendelethez
Paragraph Index: 205

4. A minisztérium szervezeti egységei és felügyeleti rendjük 1) A minisztérium szervezeti egységei: miniszteri kabinet, főosztály, titkárság, osztály. A főosztályok az SzMSz 3. számú függelékében foglaltak szerint tagozódnak osztályokra; a főosztályi feladatok osztályok közötti megoszlását a főosztályok – miniszter által jóváhagyott – szakmai kompetencia mátrixa tartalmazza. 2) A minisztérium tevékenységét végző szervezeti egységek: 1) Miniszteri Kabinet 2) Jogi Főosztály 3) Stratégiai Főosztály 4) Kommunikációs Főosztály 5) Társasági és Intézmény-felügyeleti Főosztály 6) Belső Fejlesztési Főosztály 7) Ellenőrzési Főosztály 8) Államtitkár titkársága 9) Parlamenti Kapcsolatok Főosztály 10) Koordinációs Főosztály 11) Gazdasági, Informatikai és Humánpolitikai Szakállamtitkár titkársága 12) Humánigazgatási Főosztály 13) Tervezés-koordinációs és Kontrolling Főosztály 14) Közbeszerzési Főosztály 15) Költségvetési Főosztály 16) Informatikai Főosztály 17) Infrastruktúra Ügyekért Felelős Szakállamtitkár titkársága 18) Infrastruktúra Szabályozási Főosztály 19) Infrastruktúra-fejlesztési Programok Főosztály 20) Közszolgáltatások Szervezése Főosztály 21) Hálózati Infrastruktúra Főosztály 22) Energetikai Főosztály 23) Gazdaságfejlesztési Szakállamtitkár titkársága 24) Vállalkozásfinanszírozási Főosztály 25) Üzleti Környezet Fejlesztése Főosztály 26) Innovációs és K+F Főosztály 27) Nemzetközi Gazdasági Kapcsolatok Szakállamtitkár titkársága 28) Európai Országok Főosztálya 29) Európán kívüli és FÁK országok Főosztálya 30) Kereskedelempolitikai Főosztály 31) EU Kapcsolatok Főosztály 32) Befektetési és Védelemkoordinációs Főosztály 2008/23. szám 33) Infokommunikációs Ügyekért Felelős Szakállamtitkár titkársága 34) Infokommunikációs és Elektronikus Hírközlési Főosztály 35) Infokommunikációs és E-gazdaság Főosztály 3) A minisztérium szervezeti és felügyeleti rendjét az 1. számú függelék tartalmazza. A 2. számú függelék rendelkezik az egyes főosztályok/vezetők korábbi szervezeti rendtől eltérő jogutódlásának egyes kérdéseiről. 4) A 3. számú függelék tartalmazza részletesen a szervezeti egységek feladatait. 5) A miniszter tulajdonosi, illetve vagyonkezelői jogkörébe tartozó állami és részben állami tulajdonú társasági részesedéssel működő gazdasági és közhasznú társaságok, valamint alapítványok – (továbbiakban együtt: társaságok) szakmai felügyeleti ellátási rendjét az 5. számú függelék, a miniszter irányítása, illetve felügyelete alá tartozó önállóan és részben önállóan gazdálkodó költségvetési intézmények (továbbiakban: intézmények) szakmai felügyeleti rendjét a 6. számú függelék tartalmazza. A szakmai feladatok ellátásának szervezéséért felelős szervezeti egység felelős: • a többségi állami tulajdonú társaságok, illetve az intézmények által ellátandó állami (alap-, köz-) feladatok meghatározásáért, • azok jogszabályban, létesítő okiratban, utasításban és más egyéb dokumentumban (pl.: SzMSz) való rögzítéséért, • az intézmények, valamint a társaságok és a minisztérium közötti feladatmegosztás kialakításáért, és • az együttműködés szabályozásáért, • a kisebbségi tulajdonú társaságoknál a társaság dokumentumai szerint meghatározott különleges jogok gyakorlásához kapcsolódó szakmai közreműködésért. Az intézménnyel kapcsolatos fejlesztési igényeket, projektjavaslatokat tár a megfelelő szervezeti egységek elé és az intézmény működését befolyásoló projektekben közreműködik. 6) Az 5. számú függelékben felsorolt társaságok tulajdonosi (részvényesi) jogait a Magyar Állam, mint tulajdonos nevében a miniszter gyakorolja, aki a Társasági és Intézmény-felügyeleti Bizottság javaslatának figyelembevételével hozza meg a tulajdonosi (részvényesi) határozatokat, adja ki a képviseletre szóló meghatalmazásokat és mandátumokat.

Source: https://magyarkozlony.hu/hivatalos-lapok/994d2869f2401896c3b0bf3dcf66701b3da9a7d4/dokumentumok/03d45a007919d269826efe986f90348bb0914fa4/letoltes